Политиком се почео бавити 1937. године. Већ следеће године постаје омладинским и синдикалним руководиоцем. За време Другог светског рата постаје организациони секретар ПК СКОЈ-а за Хрватску. По организацији Одељења за заштиту народа (ОЗНА) (касније УДБА) маја 1944. године упућен је као главни заповедник у акцију ослобођења Бјеловара и околине. Његови људи руше мост на Драви између Вировитице и Барча. У Загреб одлази 1946. године за начелника одељења за извршење кривичних санкција у Секретаријату унутрашњих послова НР Хрватске (између осталог спроводи утамничење надбискупа Алојзија Степинца). Две године касније постаје начелник у Секретаријату унутрашњих послова НР Хрватске.